**คู่มือสำหรับประชาชน : การส่งหรือนำเงินตรา เงินตราต่างประเทศ และตราสารเปลี่ยนมือ ออกไปหรือเข้ามาในประเทศ (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต

- เงินบาท หรือตราสารเปลี่ยนมือที่ไม่ระบุชื่อผู้รับเงินและไม่มีข้อกำหนดห้ามเปลี่ยนมือที่ระบุจำนวนเงินเป็นเงินบาท อันมีมูลค่ารวมกันเกิน 450,000 บาท นำออกไปนอกหรือนำเข้ามาในประเทศไทย ต้องแจ้งรายการนั้นต่อเจ้าหน้าที่ศุลกากรตามแบบที่กำหนด

โดยกรณีนำออกไปยังสาธารณรัฐสังคมนิยมเวียดนาม สาธารณรัฐประชาชนจีน (เฉพาะมณฑลยูนนาน) และประเทศที่มีพรมแดนติดต่อกับประเทศไทย (สาธารณรัฐแห่งสหภาพเมียนมาร์ สาธารณรัฐประชาธิปไตยประชาชนลาว ราชอาณาจักรกัมพูชา และสหพันธรัฐมาเลเซีย) เกินกว่า 2,000,000 บาท และกรณีนำออกไปยังประเทศอื่นเกินกว่า 50,000 บาท จะต้องได้รับอนุญาตจากเจ้าพนักงานควบคุมการแลกเปลี่ยนเงินธนาคารแห่งประเทศไทยก่อนนำเงินมาสำแดง

- เงินตราต่างประเทศ หรือตราสารเปลี่ยนมือที่ไม่ระบุชื่อผู้รับเงินและไม่มีข้อกำหนดห้ามเปลี่ยนมือที่ระบุจำนวนเงินเป็นเงินตราต่างประเทศ ที่มีมูลค่าเกินกว่า 15,000 ดอลล่าห์สหรัฐหรือเทียบเท่า นำออกไปนอกหรือนำเข้ามาในประเทศ จะต้องแจ้งรายการนั้นต่อเจ้าหน้าที่ศุลกากรตามแบบที่กำหนด

- เงินบาท เงินตราต่างประเทศ ตราสารเปลี่ยนมือที่ไม่ระบุชื่อผู้รับเงินและไม่มีข้อกำหนดห้ามเปลี่ยนมือ ที่รวมกันแล้วมีมูลค่าเกิน 450,000 บาท นำออกไปนอกหรือนำเข้ามาในประเทศไทย ต้องแจ้งรายการนั้นต่อเจ้าหน้าที่ศุลกากรตามแบบที่กำหนด  
  
หมายเหตุ  
- ในกรณีมีเหตุสงสัยเกี่ยวกับความจริงหรือความถูกต้องของรายการสินค้าหรือเอกสารที่สำแดงให้ผู้นำของออกมีหน้าที่พิสูจน์ข้อเท็จจริงหรือความถูกต้องของข้อความหรือเอกสารใดๆ ที่ได้สำแดงต่อเจ้าหน้าที่โดยอาจเป็นขอให้ผู้นำของออกจัดหาคำอธิบายเพิ่มเติมรวมทั้งเอกสารหลักฐานอื่นว่าราคาที่สำแดงไว้นั้นเป็นความจริง  
- การพบเหตุสงสัยซึ่งต้องพิสูจน์ข้อเท็จจริงถือว่าเป็นการดำเนินงานตามกระบวนการยุติธรรมทางอาญา  
- ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**   * จะต้องสำแดงเงินตราต่อหน้าเจ้าหน้าที่ศุลกากร ณ สถานที่ให้บริการเท่านั้น (การกรอกแบบฟอร์มล่วงหน้าผ่านช่องทางออนไลน์ของกรมศุลกากรเป็นเพียงการอำนวยความสะดวกในการกรอกแบบฟอร์ม)   (หมายเหตุ: เฉพาะช่องทางติดต่อ)  ที่อยู่ไปรษณีย์ทางอิเล็กทรอนิกส์ *(อีเมล์)*  ช่องทางหลัก : cform@customs.go.th  สำนักงานศุลกากรภาคที่ 1 : 72000000@customs.go.th  สำนักงานศุลกากรภาคที่ 2 : 73000000@customs.go.th  สำนักงานศุลกากรภาคที่ 3 : 74000000@customs.go.th  สำนักงานศุลกากรภาคที่ 4 : 75000000@customs.go.th  สำนักงานศุลกากรภาคที่ 5 : 75160000@customs.go.th | ***ระยะเวลาเปิดให้บริการ*** *ตามวันและเวลาเปิด-ปิดของด่าน/สำนักงานที่รับแจ้ง* |
| **สถานที่ให้บริการ**  (หมายเหตุ: -)  กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: (ตามเวลาเปิด-ปิดของด่าน/สำนักงานที่รับแจ้ง))  สำนักงานศุลกากร หรือด่านศุลกากรที่ให้บริการ/ติดต่อด้วยตนเอง ณ หน่วยงาน | **ระยะเวลาเปิดให้บริการ** *ตามวันและเวลาเปิด-ปิดของด่าน/สำนักงานที่รับแจ้ง* |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 20 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าหน้าที่ผู้รับแจ้งมอบแบบสำแดงเงินตราต่างประเทศให้กับผู้โดยสารที่มาแจ้งเพื่อให้กรอกรายละเอียดให้ชัดเจนพร้อมทั้งตรวจสอบข้อมูลในแบบฯและตรวจนับจำนวนเงินตราให้ถูกต้องตรงตามแบบที่สำแดงต่อหน้าผู้โดยสาร  (หมายเหตุ: (กรณีที่เนื้อหาปรากฏในคำขอและเอกสารหลักฐานไม่ชัดเจนเจ้าหน้าที่อาจแจ้งให้ผู้ยื่นคำขอชี้แจงรายละเอียดเพิ่มเติม)) | 15 นาที | จุดรับคำขอของกรมศุลกากร |
| 2) | **การพิจารณา**  เมื่อเห็นว่าถูกต้องตรงกันแล้วเจ้าหน้าที่ศุลกากรจะลงลายมือชื่อพร้อมประทับตราในแบบสำแดงเงินตราต่างประเทศและมอบสำเนาให้กับผู้เดินทาง  (หมายเหตุ: -) | 5 นาที | จุดรับคำขอของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **หนังสือเดินทาง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีชาวต่างชาติคือหน่วยงานที่ออกหนังสือเดินทางของ แต่ละประเทศ ) | สำนักงานเลขานุการกรมการกงศุล |
| 2) | **แบบแจ้งรายการเงินตราไทย หรือเงินตราต่างประเทศ หรือตราสารเปลี่ยนมือ**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร  (หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ  - โทรศัพท์สายด่วนศุลกากร 1332 ในวันและเวลาราชการ - โทรสาร หมายเลข 0 2667 6919 - ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110 - จดหมายอิเล็กทรอนิกส์ (e-mail) ที่ ctc@customs.go.th )) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบแจ้งรายการเงินตราไทย หรือเงินตราต่างประเทศ หรือตราสารเปลี่ยนมือ  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 01/03/2563